Document ID: 31993L0101

Komisijas Direktīva 93/101/EK
(1993. gada 11. novembris),
ar ko 20. reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu
EIROPAS KOPIENU KOMISIJA,
ņemot vērā Eiropas Kopienu dibināšanas līgumu,
ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Komisijas Direktīvu 93/72/EEK [2] un jo īpaši tās 28. pantu,
tā kā Direktīvas 67/548/EEK I pielikums satur bīstamu vielu sarakstu kopā ar datiem par katras vielas klasifikācijas un marķēšanas procedūrām; tā kā šim sarakstam ir jāpievieno vairākas vielas, par kurām paziņots Komisijai saskaņā ar iepriekš minēto direktīvu;
tā kā šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu likvidēšanu bīstamu vielu un preparātu tirdzniecībā,
IR PIEŅĒMUSI ŠO DIREKTĪVU.
1. pants
Šīs direktīvas pielikumā esošos ierakstus pirmoreiz iekļauj Direktīvas 67/548/EEK I pielikumā.
2. pants
1. Dalībvalstis vēlākais līdz 1995. gada 1. janvārim īsteno normatīvos un administratīvos aktus, kas vajadzīgi šīs direktīvas izpildei. Dalībvalstis par to tūlīt informē Komisiju.
2. Kad dalībvalstis pieņem minētos noteikumus, tajos iekļauj atsauci uz šo direktīvu vai arī šādu atsauci pievieno to oficiālajai publikācijai. Dalībvalstis pieņem procedūru, kā izdarīt šādas atsauces.
3. pants
Šī direktīva stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Briselē, 1993. gada 11. novembrī

Labels: 12
3
15
20